Ivan Paskvić - Wikipedija

# Ivan Paskvić

### Izvor: Wikipedija

Ivan Paskvić, János Pasquich astronom i matematičar

Ivan Paskvić, János Pasquich, Johann Pasquich,. (Senj 3. siječnja 1754 - najvjerojatnije Budim, 15. prosinca 1829.), hrvatski i mađarski astronom i matematičar.

Ravnatelj i osnivač zvjezdarnice na Gellert brdu (Budim), jedan od najeminentnijih hrvatskih i mađarskih intelektualaca svog vremena.

Školovao se i službovao u Zagrebu, ali je vrhunac njegovog znanstvenog i edukacijskog posla doživio u Mađarskoj. Tijekom života i rada u Budimu, učenik mu je bio i jedan drugi slavan hrvatski matematičar/astronom Mirko Daniel Bogdanić.

Živući u vrijeme nastanka pravih znanstvenih publikacija neprilika u kojoj se našao promijenila je svijet tih publikacija. Njegov ga je slovački asistent Danijel Matej Kmeth, u časopisu Astronomische Nachrichten, optužio za falsifikat, a nakon toga i u prestižnom mađarskom časopisu Tudományos Gyüjtemény te časopisu Baruna Franz Xaver von Zach-a, Zach's Correspondance Astronomique.

U obranu Paskvićeva rada i točnosti izračuna stali su najpoznatiji znanstvenici tog doba: Heinrich Christian Schumacher, Carl Friedrich Gauss, Johann Franz Encke, Heinrich Wilhelm Olbers i Friedrich Bessel, a cijeli je događaj bio uvod u nastanak recenziranja znanstvenih radova i pisama prije objavljivanja, kako se takav događaj više ne bi ponovio.

Dobavljeno iz "http://hr.wikipedia.org../../../i/v/a/Ivan_Paskvi%C4%87_6fc8.html"

Posebno:Categories: Mađarski znanstvenici | Astronomi | Matematičari | Hrvatski astronomi | Hrvatski matematičari

##### Views

- Članak
- Razgovor
- Trenutna inačica

##### Traži